ત્યાં મેળ ન પડ્યો એટલે સ્વામીએ પોતાનું સુકાન ઇન્ડિયન ઇન્સ્ટિટ્યૂટ ઑફ ટેક્નૉલૉજી-દિલ્હી તરફ વાળ્યું અને ત્યાં મૅથેમૅટિકલ ઇકૉનૉમિક્સના ફુલટાઇમ પ્રોફેસર બની ગયા. ત્યાં તેમણે ખાસ્સા બે દાયકા ઉપરાંત એટલે કે બાવીસ વર્ષ પ્રોફેસરી કરી. જોકે આ નોકરી જૉઇન કર્યાનાં થોડાં જ વર્ષમાં ત્યાંના બોર્ડ ઑફ ગવર્નરોએ સ્વામીને હટાવવાની પેરવી કરી, પરંતુ છેક સુપ્રીમ કોર્ટ સુધી લડીને સ્વામીએ સત્તાવાર રીતે પોતાનું સ્થાન મેળવી લીધું. ઈવન પોતે પણ બોર્ડ ઑફ ડિરેક્ટરોમાં સામેલ થઈ ગયેલા. સાથોસાથ છેક હમણાં ૨૦૧૧ સુધી તેઓ હાર્વર્ડ યુનિવર્સિટીમાં પણ ઇકૉનૉમિક્સમાં ઉનાળુ ર્કોસમાં ભણાવવા જતા હતા. ઍકૅડેમિક્સમાં આજની તારીખે પણ તેઓ કોચીની સ્કૂલ ઑફ કમ્યુનિકેશન ઍન્ડ મૅનેજમેન્ટ સ્ટડીઝના ચૅરમૅન છે.